**PRIMĂRIA MUNICIPIULUI SATU MARE**

**DIRECȚIA ECONOMICĂ**

**SERVICIUL MANAGEMENTUL PROIECTELOR**

**NR. 50.435/20.08.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Managementul Proiectelor și Directorul executiv al Direcției economice formulează următorul:

# **RAPORT DE SPECIALITATE**

la proiectul de hotărâre privind modificarea Anexei 1 la HCL 309/19.11.2021 privind aprobarea documentației tehnico - economice de avizare a lucrărilor de intervenție şi a indicatorilor tehnico-economici la obiectivul de investiție: **Implementarea măsurilor de eficiență energetică la Sala de Scrimă “Alexandru Csipler”**

PROIECT nr. **345/2024**, Faza P.T..

PROIECTANT: **S.C. NEW MINTHOS S.R.L. Baia Mare**

Indicatorii tehnico-economici au fost aprobați prin HCL309/19.11.2021 (privind aprobarea documentației tehnico-economice de avizare a lucrărilor de intervenție și a indicatorilor tehnico-economici la obiectivul de investiție ***„*Implementarea măsurilor de eficiență energetică la Sala de Scrimă Alexandru Csipler*”***.

Valoarea totală a investiției: **5.048.738,14 lei fără TVA** (6.000.449,47 lei cu TVA), din care:

Construcții-Montaj: **3.611.922,00 lei fără TVA** (4.298.187,18 lei cu TVA)

**DURATA DE REALIZARE A INVESTIȚIEI: 20 luni**

Primăria municipiului Satu Mare a semnat în data de 14.05.2024 contractul cu nr. 29866RCONTR2024-166 privind prestarea serviciilor de proiectare pentru obiectivul de investiție  ***„*Implementarea măsurilor de eficiență energetică la Sala de Scrimă Alexandru Csipler*”*** cu S.C. NEW MINTHOS S.R.L.

În urma finalizării proiectului tehnic, proiectantul general al lucrării S NEW MINTHOS S.R.L. depune proiectul tehnic cu nr. 345/2024, recepționat în baza procesului verbal de recepție nr. **45.861 din 25.07.2025.**

În baza devizului general, parte componenta a documentației tehnice în faza PT indicatorii tehnico-economici devin:

Valoarea totală a investiției: **8.459.604,18 lei fără TVA**

din care:

Construcții-Montaj: **5.376.334,78 lei fără TVA**

Durata de execuție: **20 luni**

Creșterea indicatorilor tehnico economici se datorează în principal următorilor factori:

* Valoarea indicatorilor tehnico economici propuși și aprobați prin HCL 309/19.11.2021 au rezultat în urma aplicării prețurilor din 2021.
* Modificarea legislativă privind adăugarea capitolelor 7 și .8.3 în devizul general conform HG 907 din 2016 cu modificările și completările ulterioare, cheltuielile destinate acoperirii eventualelor diferențe de costuri determinate de lucrările care pot apărea pe parcursul fazelor de proiectare ca urmare a completării sau optimizării soluțiilor tehnice stabilite la fazele anterioare constituie marja de buget si pot fi folosite conform Articolului II din Hotărârea nr. 1.116 din 16 noiembrie 2023.
* Principalele modificări și/sau completări ale soluțiilor cuprinse în proiectul tehnic față de faza anterioară DALI, constau în asigurarea cerințelor normativului de siguranță la incendiu P118-1999 și respectiv a condițiilor din avizul ISU, instalarea tâmplăriei exterioare din aluminiu cu geam termoizolant conform condițiilor din avizele ISU și respectiv a Direcției Județene de Cultură, modificări ale instalațiilor sanitare, termice, electrice și de ventilare conform normativelor in vigoare.
* Totodată, cheltuielile globale cu execuția lucrărilor de construcții, estimate în faza P.T.+D.E., sunt considerabil mai mari decât cele estimate în faza D.A.L.I. din cauza evoluției pieței construcțiilor, în sensul creșterii prețurilor atât a materialelor de construcții cît și a manoperei
* Necesitatea proiectării Instalației de ventilare mecanica cu recuperarea căldurii cu o centrala de ventilare de acoperiș cu pompa de căldură înglobată, respectiv echipamente individuale de perete motivată prin:
  + Asigurarea cerințelor de debit de aer proaspăt minim în sala de scrima conform normativului I5-2022 instalații ventilare si normativului NP065-2002 clădiri pentru săli de sport
  + Asigurarea confortului interior in sala de scrima în anumite perioade ale anului doar prin utilizarea centralei de ventilare de acoperiș cu pompa de

căldură înglobată, rezultând astfel economii de energie primara (gaz metan si energie electrică)

* Necesitatea proiectării instalației de canalizare pluvială motivată prin
  + Asigurarea cerințelor normativului I9-2022 cu respectarea limitei de proprietate, evitându-se lucrări de terasament si canalizare pe proprietățile învecinate.
* Necesitatea modificării soluției proiectate privind înlocuirea instalației electrice de iluminat motivată prin:
  + Cablurile si tuburile de protectie propuse sunt fără halogeni si cu emisie redusa de fum in conformitate cu normativul I7-2011 modificat 2023
  + Corpurile de iluminat propuse sunt in marea majoritate cu randament ridicat 130lm/W
  + Respectarea cerințelor normativului Np 061/2023
* Necesitatea modificării soluției proiectate privind instalația electrică pentru iluminatul de siguranță motivată prin:
  + Realizarea instalațiilor electrice pentru iluminatul de siguranță in conformitate cu normativul I7-2011 modificat 2023 si Np 010-2022
* Necesitatea modificării soluției proiectate privind instalația electrică pentru prize și putere motivată prin:
  + Realizarea instalațiilor electrice pentru prize si putere in conformitate cu normativul I7-2011 modificat 2023 si Np 010-2022
* Necesitatea modificării soluției proiectate privind instalația electrică – tablouri electrice motivată prin:
  + Protejarea circuitelor prin dispozitive pentru detectarea defectului de arc electric AFDD in conformitate cu normativul I7-2011 modificat 2023 si Np 010-2022
  + Echiparea tablourilor cu protecții la supratensiuni de origine atmosferica
* Necesitatea proiectării instalației electrice pentru alimentarea receptoarelor cu rol de securitate la incendiu motivată prin:
  + Realizarea instalațiilor electrice pentru alimentarea receptoarelor cu rol de securitate la incendiu in conformitate cu normativul I7-2011 modificat 2023
* Necesitatea modificării soluției proiectate privind instalația de detectare semnalizare și alarmare incendiu IDSAI motivată prin:
  + Asigurarea cerințelor normativelor de siguranță la incendiu P118/3-2015 modificat 2018.
  + Asigurarea gradului de acoperire TOTALA Conform art. 3.3.2 din P118/3 - 2015 cu modificările aferente, fiind supravegheate toate spatiile din cladire, cu excepția celor menționate in normativ la articolul 3.3.3. Monitorizarea si/sau comanda.
* Necesitatea proiectării instalației fotovoltaice on-grid de 60 kw cu 126 panouri fotovoltaice motivată prin:
  + Asigurarea unei resurse eficiente si rentabile d.p.d.v. economic de energie regenerabila.
* Necesitatea înlocuirii tâmplăriei proiectate cu tâmplărie din aluminiu cu geam termoizolant motivată prin:
  + condițiile conformării tâmplăriei exterioare la normele ISU in vigoare.

Având în vedere cele mai sus menționate propun aprobarea actualizării indicatorilor tehnico-economici pentru obiectivul de investiție: ***„Implementarea măsurilor de eficiență energetică la Sala de Scrimă Alexandru Csipler”.***

Raportat la prevederile art. 41 și art. 44 alin. (1) și alin (4) din Legea nr. 273/2006 privind finanțele publice locale, cu modificările și completările ulterioare, potrivit cărora:” .......... Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și respectiv, rectificat și se aprobă de autoritățile deliberative…......

Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. …..... Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….....”

Raportat și la prevederile art. 129 alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local, în condițiile legii.

Ținând cont și de documentația suport (Referatul nr. 46.265/29.07.2025, privind înaintarea spre avizare Comisiei tehnico-economice a modificărilor indicatorilor tehnico-economici la acest obiectiv de investiție, procesul verbal al Comisiei tehnico-economice nr. 46.498/30.07.2025 proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Șef Serviciu Managementul Proiectelor Ursu Lucica Sveda Andrea

ing. Criste Florin Călin/ 2 ex.